CELEX: 32012R0894
Language: et
Date: 2012-08-06 00:00:00
Title: Komisjoni rakendusmäärus (EL) nr 894/2012, 6. august 2012 , teatavate kaupade klassifitseerimise kohta kombineeritud nomenklatuuris

29.9.2012   
            
            
               ET
            
            
               Euroopa Liidu Teataja
            
            
               L 264/3
            
         KOMISJONI RAKENDUSMÄÄRUS (EL) nr 894/2012,
   6. august 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
            
         
               (5)
            
            
               Tolliseadustiku komitee ei ole eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2012
      
         
            Komisjoni nimel presidendi eest
         
         
            asepresident
         
         Antonio TAJANI
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Sideainega kõvendatud sünteesfilamentkiust (polüetüleen) lausriidest valmistoode, milles on 10 umbes 25 cm pikkust ja 2 cm laiust ristkülikukujulist riba. Ribad on pikkupidi üksteise küljes kinni perforeeritud rebitava ühendusega.
                  Ribade ühe poole põhiosa on ühevärviline. Ribade otsad ja teine pool on valged. Iga riba ühes otsas on kinnitusmehhanism, mis koosneb esiküljel olevast reljeefsest siksakmustrist ja tagaküljel liimikihist. Liimikiht on kaetud adhesioonivaba paberiga, mis tuleb toote käele kinnitamisel eemaldada.
                  Iga riba esiküljel just enne kinnitussüsteemi, kuid valgel taustal, on musta värviga trükitud 5 mm kõrgune järjenumber.
                  Kui ribad on perforatsioonijoont mööda üksteisest eraldatud, moodustab igaüks neist kinnitatuna rebenemiskindla käepaela.
                  (vt foto nr 663) (1)
                  
               
               
                  6307 90 98
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, XI jaotise märkustega 7 b ja 8 a ning CN-koodide 6307, 6307 90 ja 6307 90 98 sõnastusega.
                  Toote objektiivseteks omadusteks on, et iga riba on suures osas ühevärviline ja et järjenumber on trükitud märkamatusse kohta ning on käepaela kandmisel vaevalt nähtav, samuti on see üsna väike ja silmatorkamatu. Neid omadusi arvestades on käepaelad ette nähtud eelkõige inimeste tuvastamiseks käepaela värvi järgi, kuna trükitud järjenumber on teisejärgulise tähtsusega. Kuna käepaelade põhiolemuse ja esmase kasutuse määrab nende värv, mitte trükitud järjenumber, ei või toodet klassifitseerida gruppi 49 (vt HSi selgitavad märkused, grupp 49, üldine, esimene lõik).
                  Toode on valmistatud rubriigi 5603 lausriidest. Kuna aga käepaelad saavad oma lõpliku seisundi tootmises ja on kasutusvalmis kohe pärast üksteisest eraldamist piki perforatsioonijoont, on need valmistooted XI jaotise märkuse 7 b tähenduses. XI jaotise märkuse 8 a kohaselt ei hõlma grupp 56 valmistooteid. Seepärast ei või toodet klassifitseerida gruppi 56.
                  XI jaotises ei ole konkreetseid rubriike, mis hõlmaksid selliseid tekstiilist valmistooteid.
                  Seepärast tuleb toode klassifitseerida muu tekstiilist valmistootena CN-koodi 6307 90 98 alla.
               
            
         
      
         (1)  Foto on esitatud üksnes illustratsiooniks.